Postupak odobravanja stambenih kredita:

1. Kreditni posrednik informira korisnika kredita o uvjetima stambenih kredita. Pruža informaciju o potrebnim instrumentima osiguranja kredita, te o dokumentaciji potrebnoj za realizaciju kredita i procjenu kreditne sposobnosti .

2. Korisnik kredita i ostali sudionici u kreditu ako ih ima (solidarni dužnik i jamac) dostavljaju svu potrebnu dokumentaciju kreditnom posredniku. Kreditni posrednik informira korisnika kredita o mogućnostima realizacije kredita u kreditnim institucijama s kojima ima potpisan ugovor o poslovnoj suradnji a sukladno dostavljenoj dokumentaciji na način da mu omogući usporedbu ugovora/ponuda koji su dostupni na tržištu . Nakon što klijent odabere banku, kreditni posrednik u dogovoru s klijentom dostavlja svu potrebnu dokumentaciju odabranoj banci radi obrade kreditnog zahtjeva.

3. Nakon prikupljene dokumentacije banka pristupa obradi kreditnog zahtjeva. Tijekom obrade zahtjeva banka može zatražiti od klijenta dodatnu dokumentaciju. Ako su ispunjeni uvjeti za odobrenje, banka će korisniku kredita odobriti kredit, o tome informirati korisnika kredita i kreditnog posrednika te klijentu uručiti Obrazac o informacijama i prijedlog ugovora o kreditu, te ostalu dokumentaciju koju propisuje Zakon o stambenom potrošačkom kreditiranju . Banka nakon dostave informacije o odobrenom kreditom zahtjevu pristupa izradi kreditne dokumentacije.

Ako nisu ispunjeni uvjeti potrebni za odobrenje kredita, zahtjev se odbija te banka korisnika kredita i kreditnog posrednika informira o negativnoj odluci.

6. Klijent ima mogućnost razmotriti ponudu banke i usporediti ponudu odabrane banke s ponudama drugih banaka/kreditnih institucija. Banka uručuje kreditnu dokumentaciju (Ugovor o kreditu, otplatni plan, zadužnice i izjave o zapljeni, itd. ) koju korisnik kredita solemnizira /potvrđuje kod javnog bilježnika.

Nakon što klijent dostavi ovjerene/solemnizirane primjerke ugovora o kreditu, te dostavi sve instrumente osiguranja kredita (vlasnički list s provedenom hipotekom ako se radi o kreditu s hipotekom, police osiguranja ukoliko su ugovoren i sl.) banka vrši provjeru dokumentacije te vrši isplatu kredita na način definiran ugovorom o kreditu .

7. Banka vrši provjeru zadovoljstva klijenta/potrošača uslugom kreditnog posrednika te vrši obračun naknade koju će isplatiti kreditnom posredniku sukladno ugovoru o poslovnoj suradnji.

Usluga kreditnog posredovanja ne naplaćuje se korisnicima kredita!

Kreditni posrednik prati klijenta u svakom koraku realizacije kredita !!